
New Order: Substance 1987 (1987) 
R.E.M.: Document (1987) 

Talking Heads: Speaking In Tongues (1983) 
Suzanne Vega: Solitude Standing (1987) 


DET ER TØRT I KALUNDBORG 


Sneg mig ud i smeltediglen 
Kejtet på en bænk 

Jeg drikker flaskevand 

Det lufter lidt 

Udsigt til XL-Byg 

Vimpler og turister 
Asnæsværket blinker 

Jeg forsøger at skrive 
beåndede digte 

trægt 


BYER SOM GÅR OG KOMMER 


Butikker og en skole 

Et busstoppested 

En trinbræt-station 

En seværdighed 

og en kiosk hvor jeg fandt 

det blad jeg læste 

i syv og halvfjerds 

og jeg kommer her aldrig igen 


Endeløse storbygader 
Slidte skidne facader 
Blændede vinduer 

Et vejrbidt skilt 
Advokatens nummer 

på en gulnet seddel 

Den eneste som kan huske 
kælderbiksens navn 

er folkepensionisten 

som ingen gider spørge 


Skal til jobinterview et sted 
Foldet i bukserlommen 
et hastigt tegnet kort 


Femten mand på kisten 
og en flaske Hansen rom 
Jeg går altid forkert 

Jeg kan fare vild 


på Rådhuspladsen ved højlys dag 


Jeg gjorde det igen 
Hr. kulturgeograf 

Nå hvad 

Jeg ville ikke have fået 
det job alligevel 


Jeg kigger lige ind 

i pæne villastuer 

og undres i mit stille sind 
Hvorfor al den åbenhed? 
Frygter de hvad naboerne 
vil tænke 

om nedrullede gardiner? 


Danmark er lille 

Danmark er stort 

hvis man planter sig på et kort 
og sjældent bevæger sig ud 
Jeg kender ikke min naboby 
Den kunne ligeså godt ligge 
på Mars 

Måske skulle jeg være blevet 
astronaut 


BØLLEHAT OG BADERING 


Syder om kap 

med strandens sand 
Midt i august 

Skridt fra verdensbrand 
Politiske blogs om natten 


Som om jeg ikke svedte nok 
Børnenes ferie er snart forbi 
Murren af gamle reflekser 
Tænk jeg er voksen 


DE NÅEDE FÆRGEN 


Der sejler færger 

fra Kalundborg igen 
over Samsø ganske vist 
og hvad skal jeg der? 


Alt blev omveje 
tidsspild efter broerne 
men mælken billigere 
mere frisk eller noget 
Landet mindre 

og knap så charmerende 
Trædesten transit 


Jeg kan huske Peder Paars 
knalde ind i færgelejet 
Det var tider 

Det var firserne 

Vi var alle samme yngre 
endnu ikke født 

eller mindre døde 


STATIONSPRÆDIKANTER 


For ung til at være gammel 
Prøver at fremstå hip 

Hun narrer ikke nogen 

De seriøse briller på 

Kjolen skriger otte og firs 
flagrende i vinden 

Lidt udsat på stationen 


Det glade budskab 
bogstavelig talt 

skåret ud i pap: 

Hvornår kommer freden? 


Fortræffeligt spørgsmål 


Kommer den med Jesus? 


Vil den sunde fornuft få overtaget 


eller bomber vi kloden og livet 
tilbage til bakterierne? 
Hvem kender svaret (but Jesus) 


Han er slank 

og krøbet i modejeans 

Den blanke plet deroppe 
taler sit eget sprog 

Han er ingen vårhare 
Snarere en steppeulv 

der har fundet sin hvide flok 


Han og hun står hver for sig 
Folk går uanfægtede forbi 


De vil vældig gerne snakke 

Jeg kan se de har ting på hjerte 
i sikkerhed fra mit vindue 

i toget mod Kalundborg 

De er sikkert søde og rare 

men jeg bryder mig ikke 

om sælgere 


Vi kører 


NEDSAT HØRELSE 


Robyn Hitchcock 
synger om genfærd 


Det er noget han har lånt 

fra The Psychedelic Furs 
Strømmen på min mp3 

er næsten lyttet tom 

Mine hovedtelefoner er knækket 
holdt sammen med malertape 

i begge sider af bøjlen 

Det er meget symbolsk 

på et eller andet 


Vi er mellem Regstrup og Holbæk 


Det er onsdag 

En sensommer-regnvejrsdag 
i august 

Jeg rasler af løse planer 
Genbrugsbutikker 

Få lidt motion 


JAGTTEGN 


Bukkehorn på væggen 

og en udstoppet hermelin 

til husherren og fruens 
arkitekttegnede nydesignede 
privatbibliotek 

Den store hvide jæger 
populær igen 

Dekadente døgenigtes 

lade rollespil 


Rejser til fjerne lande 

hvor de stadig kan spille Massa 
og hvad feminin-formen end er 
(Snuskede Tarzan-bøger 

ingen hjælp) 


Og så gør vi et ophold 
Larsen erkender 


Et etisk dilemma: Jeg elsker kød 
Jeg der ikke kan tåle synet 

af non-fiction blod 

og lidende dyr 

men elsker min bøf 
fedtmarmoreret 

når jeg en sjælden gang 

har skillingerne til den 

Thi kendes for middagsret 
med kaffe og Calvados oveni: 
Jeg er et skvat og en hykler 
som folk er flest 


I hvert tilfælde afskyr jeg jægere 
(En anden brist?) 

De og deres pis 

om at værne om den natur 

de har travlt med at plaffe ned 
Savanne-fascisterne de værste 
Betaler formuer for at kunne hovere 
med støvlen på nakken 

af dyret forhåndsbedøvet 

for at gøre legen nemmere 

Ville sikkert hellere end gerne 
også nakke en neger 


Og jeg ved at pengene kan gå 

til gode formål 

og at guderne skal vide 

man trænger til kontanter 

på de dybt forarmede kanter 

So what 

Når jeg ser sådan en søndagssadist 
Serengeti-slagter stå der 

med sit psykopatiske dræbersmil 
og elefanthalen afskåret tænker jeg: 
Du fortjener en kugle selv dit svin 
Ja op ad muren hele banden 

Bang bang bang 











Øverst: Kalundborg Bogbyer, Skibbrogade, sommer 2018 (foto: Henrik Larsen) 
Nederst: Jack J. og Henrik Larsen i samme, december 2018 (foto: Lars Richter) 


FRA CUPIDO MED LOVE 


Fandt en stak Cupido 

i vores baglokale 

Herligt flashback til halvfemserne 
Dengang pornoen pludselig 
skulle være fin 

Glittet pseudo-feminin 


Anais Nin blev gravet frem 

(hvad hun fuldt ud havde fortjent) 
og andre ferskere skribenter 

fik travlt med at producere 
smækre hyldemetre 

Madonna sang om Erotica 

Oh la la 


Kanalerne viste serier 

skudt med lummerbløde linser 
De røde sko og så videre 
Tresserne om igen 

bare bedre pakket ind 

og det sidste jeg har læst 

er at vi vil ha hår på igen 

Der kan man bare se 


FORTIDSDYR I FARE 


Kunden ønskede en bog 

om dinosaurer til sin søn 

Det eneste på lager 

var Fortidsdyr i farver 

Bedaget men tegningerne er flotte 
sagde jeg (gammel kærlighed) 

Nej det går ikke svarede hun 

efter at have bladret lidt 

Sådan ser Tyrannosaurus Rex 

jo slet ikke ud 


KIOSKLANDETS SØNNER 


Nogen har spurgt efter Bill og Ben 
Ikke just ædel drue men hvad 

Vi der voksede op med 
hjørnekiosker 

tobaksbutikker 

vi holdt jo af den slags: 

Hank Janson Morgan Kane 

Carter Brown Iskolde gys 

Colt 45 aka Edge 


Kioskerne er lukket flest 

så jeg må lave min egen filial 

En lille kasse med cowboy og krimi 
nede ved gulvet i genbrugsbutikken 
Det føles godt 


For nylig modtog butikken 
stakke af science fiction 
Stig Vendelkær med mere 
og Jack J. kom forbi 

fra Slagelse 

eller fanatismens mørke 
for at nappe det bedste 

Vi fik en kop kaffe 

og snakkede om blade 
om ting og sager 


Ak ja 

Når vi engang er kradset af 
er al den slags skidt 

kasseret og brændt 

og så alligevel måske ikke 
Der vil nok stadig være tosser 
som drømmer om at redde 
det næsten glemte 


BRUD 


Vimpler og propeller 
Jeg ser grå himmel 

Jeg ser bølger 

At blive blæst igennem 
omsider 


Kølig vind 
Sommeren forbi 
Jeg tænker: Fint! 
Varmblodet dyr 
som jeg er indeni 
Lad det regne 


KRYB A LA CARTE 


Jeg drømte jeg var på 
eksotisk restaurant 

Bestilte tre og et halvt døgn 
gamle ristede tusindben 

Gad vist med hvilket krydderi 
Det må jeg slå op 


HOLBÆK 


Holbæk er et af de store stop 
Civilisationens yderpost 

vil nogen sikkert mene 

eller i hvert tilfælde 

et pusterum 

før sidste by på ruten: 
Kalundborg 


Holbæk er lille-Roskilde 
Domkirke ikke inkluderet 
Resten passer (selv fjorden) 


Holbæk er cool og tomme lokaler 


Jamen de gaber overalt 

såvel som larm snavs ballade 
og de butikker som er tilbage 
bliver stadig mere 
skrupbedøvende 

men hvad 


Holbæk du gamle 

Jeg kommer når jeg kan 

Når kommunen siger jeg skal 
Du er hyggelig uden at virke 
alt for knugende klaustrofobisk 
Du er stor nok til at man kan 
gemme sig lidt 

hvis det er det man vil 

men tag ikke fejl 

En by er en by 

Provins provins 


GRÅDAG 


Jeg drikker lunken kaffe 
klokken elleve formiddag 
og spiser bløde tacochips 
En rest fra nattens pose 


Jeg sidder i ternede sokker 
En knaldrød T-shirt 

der smittede af 

i vasken første gang 
Stribede boksershorts 

og ubarberet hage 
Søvnunderskud 

som sædvanlig 


DET KØLIGE LANDSKAB 


Det kølige landskab 
ser udeltagende på 
at vi render rundt og kvajer os 


Hvad ved et læhegn om kærtegn 


En gangsti om ledighed 
En knitrende el-mast 
om landbrugspolitik? 


Der bliver skreget og råbt om natten 
Der bliver grædt i stride strømme 


inde i byens huse 

som ville trække på skulderen 
hvis de kunne 

Mennesker - ha 


Så en rovfugl stå i luften 
Jeg nikkede 

Hej du 

Toget kørte 


MÆLK OG MYRER 


Landevej i Sverige 

Dækket op til langbordsfest 
i vejkantens grønne 

En broget aftenforsamling 


Jeg faldt i snak med en mand 
der udgav rockleksika 
Sveriges svar på Jan Sneum 
Han var vældig flink 

men presset for tid 


Bagefter slog det mig 
jeg hverken fik fat i 
bogtitler eller navn 


En dum situation 

så jeg kaldte ud over bordene: 
Kan vi snakke igen? 

Ingen i selskabet svarede 


før en stramtandet dame kom hen: 


Lukket fest! 


Alle gæsterne var 
kulturpersonligheder 
Forfattere og andre pinger 
En ung fyr brød ind 
Vældig flink 

Han mindede mig om 
Rasmus Wichmann 
(forfatterven) 

Hej det er mig (sagde han) 
med science fiction romanen 
Øhhh 

Hvad siger man til det? 


Jeg spurgte for at redde fjæs 
Har du en flyer? 

Det er til mit blad Obskuriøst 
Han gav mig en 

som jeg skimmede 

Om fremtidskost 

for menneskeheden 

for at spare på ressourcerne 
Mælk og myrer 

og så vågnede jeg 


SANDFLUGT 
Jeg læste engang 


(Jeg plejede at læse meget) 
at jo ældre man bliver 


desto skarpere husker man 
de første år 

på bekostning af resten 
(Der er altid en pris) 


Min erfaring siger bavl 

Min fortid svinder støt 

i takt med at den samlede tid 
bliver større og kroppen med 
Fede Larsen 


Grænsen for hukommelsen 
rykker grådigt op i land 

og hverken fotos børnebøger 
gamle skolekammerater 

eller andre hjælpemidler 

kan bremse erosionen 

Tja 


Det må jeg så leve med 


PERSON PERSONA PIS 


Jeg er uinteressant i mig selv 
Var Manden uden egenskaber 
den roman jeg aldrig fik læst 
eller Manden uden nerver? 
Nå nej den sidste er en film 
(Jeg har rimelig godt styr 

på min uvidenhed) 


MISFORSTÅET NOSTALGI 


Kan I huske Jan-bøgerne 
skrev nogen 

på en Facebook væg forleden 
Ja kunne jeg have svaret 


De var noget lort 
men det gjorde jeg ikke 


TID (DET ER BANALT) 


Flygtige fornemmelser 
Urokkelige ting 

til Solen brænder op 
Tid 


EFTERHÅR 


Eftertanke efterhår 
Ned med de visne blade 
Ned med de sprukne ord 


på papiret 


Tada! 


DEN ELEKTRISKE HAVE 


Hækkesaksen smuttede 

i sommervarmen 

og jeg måtte på lægehuset 
og sys med to sting 

Jeg var fjorten år 

Lettere klodset 
Pegefingerspidsen 

på højre hånd 

har stadig nedsat følsomhed 


I dag var fingeren fløjet af 

med de elektriske drabeligheder 
alle svinger med 

Der er en gamling i mit kvarter 
som hvert forår og efterår 


slæber på en beskærer 

så lang som en arm 

og den fræser som et savværk 
Det gør den slags ting 


Plæneklippere 
Ukrudtsbrændere 

og andre helvedesmaskiner 
Ikke mærkeligt 

at fuglene holder sig væk 
Have med forlængerledning 
og naboen må bare 

finde sig i det 


Grrr 


OKTOBER 


Rimfrost på morgengræsset 
Pindsvinet tripper nervøst 
på sine forbavsende hurtige 
små fødder 


Det er oktober 

og jeg er temmelig syg 

En irriterende feber 

har gemt sig dybt i kroppen 
for at stikke fjæset frem 

når det er særlig ubekvemt 
Velsagtens alderens 
nedsatte modstandskraft 
eller bare mig 

Jeg har altid været skrøbelig 
Nervepres 


Grøn gul orange 
Vissent brunt 
Kredsløbet trivielt 


Det må være længe siden 

at nogen kunne vride 

så meget som en dråbe 

ud af efterårets nedfaldsfrugt 
rent poetisk 


Som et andet knastørt 
kronometer 

kan jeg i det mindste 
nøgternt konstatere 
Det er den tid igen 


TRYGHEDSPASSAGER 


Jeg elsker at køre i toget 
når jeg har plads 
Jeg hader fyldte toge 


Tog der går efter planen 
helst i gråt og fugtigt vejr 
med næsten tomme kupper 
et toilet der virker 

og egosæde 

så er Larsen tilfreds 


Ha nu lyder jeg som 
en gammel mand 
en gammel sur mand 


EFTER NYTÅR 


Januar for helvede 

er praktisk talt november 
på forlænget spilletid 
skrævende hen over 
liget af december 

Jeg glæder mig allerede 


OM BLÆSTE BLONDINER 
OG ANDRE TÅBER 


Tracy Chapman på mp3en 

synger om fattigdom og revolution 
Der er hul i røven på mine bukser 
Jeg sidder i toget og tæller i tanken 
mine lommepenge og piller 
Metformin Antihistamin 

Rækker de her sidst på ugen? 


Når revolutionen kommer: 

Jeg overvejede engang 

et fotoprojekt 

hvor jeg satte labels 

på lygtepæle 

En socialdemokrat 

En konservativ 

og så fremdeles 

men jeg skulle ikke nyde noget 
Det kræver en kendis-kunstner 
at turnere et sådant stunt 


Hej en efterladt avis 
Berlingskes blæste blondiner 
fniser frækt ad de svage 

ide daglige hadeklummer 
Smukke psykopater 

Ann Coulter Tomi Lahren 
med flere 

har ikke forgiftet forgæves 


Jeg? Jeg vogter tand og tunge 
Jeg skal ikke have noget kneppet 
De moser tabere ned i skidtet 
Cirkelsparker lige i skridtet 

og ve den forvorpne 

som bidder igen 

Det giver tilhold og spjæld 


Blondinernes latter gjalder 
Empatiforladte patter 
Fascisme med botox-ansigt 


Det er synd for de rige 

siger ex-tv stjernen 

Hella Joof 

(Var det til Ud og se?) 

Jeg syntes hun var lækker dengang 
og følte mig sælsom skyldig 

som halvvoksen lurer 

af børne-tv 

Så meget for det! 


Vintersolskin skarpt og smukt 
Nyd de gratis glæder 

Lars Løkke siger det går strålende 
mens han pisser på en hjemløs 
Det gør man hvis man er noget 
og Lars Løkke er en masse 

i frikadellens Danmark 

Han og Fandens flæskedrenge 
Blomsten af landets bærme 
Deres vælgere er trash 

Had som instant cash 


ARGH Tracy Chapman slår ikke til 
Hvorfor læste jeg ikke nogle 
skrappere sager ind? 

Slayer Kreator Sodom eller 

Dead Kennedys? 


Fuck det hele!!! 


Ro på Larsen 
Vi er fremme 





Sys an FØRT 
TRA 
» i" 


En 





GAMLE AVISER 


Jeg tegnede 
online-abonnement 

på Ekstra Bladets avisarkiv 
dette efterår 


Skønt at dyrke halvfjerdserne 
og fattigfirserne igen 

Hver scannet tabloid 

Hver gusten overskrift 
Biografsensationer 
Fjernsynsprogrammer 
Nøgne piger 


Men da det kom til stykket 
havde EB jo sådan set 
aldrig været min avis 

Det kunne tælles på fingre 
hvilke numre jeg læste 
dengang 


Min far holdt Aktuelt 

(senere kaldet Det fri) 

og jeg slugte biografomtalerne 
fra Kampstjernen Galactica 

til Pasolinis Salo 

Annoncerne: Stjernekrigen 
King Kong Dødens gab 

Alien Dødens kløer 
Skolepige-sex med kryds og bolle 
Rædslernes morgen 

Drama i dybet 

James Bond i Kinopalæet 


De daglige vittighedsstriber 
Lædersok Legionen 
Viceværten Fedthas 

Vor mor og så videre 


Søndagsudgaven 
havde helsides serier 
så som Ringenes herre 
(efter tegnefilmen) 


Og Torben Nielsens 
sommerkrimiføljetoner 

hvor man kunne gætte og vinde: 
Jønsson-sagen 
Randkløve-drabet 

Dødens melodi 

De to sidste glemt i dag 

og jeg mener virkelig totalt 
Tavshed i Nielsens bibliografi 


Politiken afløste Aktuelt 

Jeg fortabte mig i det små 
Herbert Pundiks kloge klummer 
Bent Albrechtsens derovrefra 
At tænke sig Radiserne 

Livets gang i Lidenlund 

Tvære pladeomtaler 

af Anders Røv Jensen 

Dorte Hygum mere hyggelig 


I byen-tag-ud-sektionen 

hvor Lilian Kaufmann 

Jonna Dwinger 

og unge Adam Price 

gav kokkehuer og rockerbank 
Og Dan Turell slog sine folder 
Jeg burde have klippet ham ud 


Droppede EB efter nytår 
da de bøffede prisen op 


Trist 


EN NAT I DÅREKISTEN 


I nat besøgte jeg og en ven 
et sindssygehospital 

hvor personalet var kaldt 
til fagligt møde 

og patienterne flygtet 
eller døde 


Målløs af bevægelse 

ville jeg skrive følelsen ned 
men papirer jeg fandt 

på et skrivebord 

var slimet af væsker 

fra lig som flød overalt 


Jeg nikkede til min ven 
Mon han forstod? 
Jeg håbede det 


Vi forlod hospitalet 
Det var nedlagt 

skulle bygges om 

til indkøbscenter 
Måske med en café 
Jeg vågnede da en kat 
slikkede mig på armen 
Tak for det 


MAGNUS BRASSE OG EVA 


Fem myror år fler ån fyra elefanter 


var verdens bedste børne-tv 
på svensk tv i halvfjerdserne 


Magnus Brasse og Eva 
legede bogstavviden 
ind i seerne 


De lærte mig at læse 
sammen med Rasmus Klump 
Anders And og Ole Bole 
(Bestemt ikke Søren og Mette 
Farveløse nulliteter) 


Magnus Brasse og Eva 

I dag især et metafænomen 
Kun tåget husket 

Sjældent genset 

men flittigt refereret 
ligesom Muppet Show 
Ingrid og Lillebror 

Kaj og Andrea 


I december faldt jeg tilfældigvis 
over Fem myror julekalenderen 
fra nitten syv og halvfjerds 
komplet på Sveriges tv-netarkiv 
Kun adgang for svenske gæster 
Den slags kan heldigvis fikses 
Så sad jeg ellers fastklistret 
foran skærmen nogle dage 


Magnus og Brasse var proffer 

De havde sikker komisk timing 

Eva var benhård kommunist 

Hun optrådte uden bh 

og det kan være svært at abstrahere 
fra søde små vorter som stritter 

ud mod voksenseeren 


Og der var menneskedukker 
ala Sesame Street 

i seriens allerførste afsnit 
Dem har alle fortrængt 
Også jeg 


NEW ORDER KURS NORDVEST 


Jeg lader kærligheden gro 
Ceremony på min mp3 
Regnvåd allé med nøgne træer 
Minder om en ungdom 

og selvvalgt verdenssmerte 
skønt jeg faktisk var okay 

(Den lader vi så lige sive) 


Next up: Everything's Gone Green 
Som aldrig sagde mig noget 

Jeg har ingen vinterdepression 
Jeg har min Tullamore Dew 

Jeg har lov til at drikke om natten 
til gensyn med House M.D. 


Føler mig tynd og sarkastisk i dag 
Sort og sammenknyttet 


Jeg passerer den nye station 
Kalundborg Øst 

Skrabet funktionel 

Typisk for dagens Danmark 

Og jeg husker det slog mig i morges 
(Tankerne snor sig i toget) 

da jeg skimmede netavisen 

at Inger Støjberg må forgude 
hende der Kirstjen Nielsen 
chefen for Trumps fremmedpoliti 
som sætter børn i bur 

Liden Kirstjen har danske aner 
Jeg rødmer på landets vegne 


December er kold og besk 
Holder de jul i Helvede? 

Det gør de vel 

Plastikflovt forlorent kitsch 
Gløggen brændt og alkoholfri 


Man kan hidse sig frygtelig op 
og man kan lade være 

Det er blå mandag 

selvom det er fredag 

Det er sidste hverdag før julen 
Jeg er nået til bunden af siden 
Og min endestation - so there 


GENNEMFART KURS LYNGBY 


Vemodig gennemfart 
De kendte steder 

Jeg hører ikke hjemme 
Ikke mere 


Regnvåde tunge gader 
Brosten mursten reklamer 
De bygger løs i havnen 
Fremskridt fremtid profit 
og de skumle viadukter 
hvor ukrudt holder til 
Ukrudt skrald grafitti 

Jeg kunne leve i et redskabsskur 
hemmeligt i en have 

Jeg kunne leve i en villa 
Jeg kunne leve på en ø 
Jeg kunne stå af 

på en forkert station 

Ja jeg kunne sgu 


SOUVENIRS 
R.E.M. i Accord 


Frankie Goes To Hollywood 
The The 


Plastiketuierne let krakelerede 
Min ungdoms musik 


SHA-LA-LA SHAMANDAG 


Fragmenterne flimrer 
Larsen distraherer 
sig selv igen 

Nye projekter 

på asken af de gamle 


Jeg samler mine knogler 

Ryster næven kaster dem 

Som shaman i en vesterlandsk 
forvanskning 

Temmelig halvhjertet til og med 


Historier minder drømme 
Afsnubbet dialog 

hørt i mandags-morgentoget 
Fanget i mit lurefilter 

Samlet tørret presset 

klæbet ind i kinahæfter 


Shamanen ryster sin næve på ny 
og kaster de vise ben 

Kniber det med visionen 

er der altid rutinen 

Rock and roll 


INGEN CITRONMÅNE TIL ADELE 


Lånte den nye Adele på biblioteket 


(Tardi-tegneserien 

Ikke popsangerinden) 

Jeg havde tabt tråden i historien 
og selvom kvaliteten 


er dalet siden Vanviddets mumier 
(og det er pokkers længe siden) 
må man holde sig ajour 

så jeg scannede den ind 

da en dame fra et møde kom hen 
Deres forening havde overskud 
af kaffe og citronmåne 

Var det noget? 


Jeg var træt og hemmeligt gnaven 
Takkede høfligt nej 

to gange endda (jeg blev nødet) 
Trods tordensort samvittighed 

gik Adele sulten hjem 


KAFFEBRØD OG SKUESPIL 


De fleste romere var bare borgere 
som passede deres ting 

De tog i cirkus når lejlighed bød sig 
drak vin med gode venner 

og så vidt de vidste stod riget fast 
kejserens luner ufortalt 

Fred i deres tid 


Vi lever alle i bobler 
Sociale biosfærer 

Jeg snapper efter vejret 
når jeg tøvende betræder 
en andens sted 


Vi lader os divertere 

og skønt boblerne måtte dirre 
fra vage vibrationer 

forsikrer vi os selv 

Alt er cool 

Alt er vel 















ISSN/24456 I isykn. ba 
Trykt hos Frederiksberg Bogti ri 

Har ringet Ønsker opringnin Ringer igen 
Kontakt”obsbladehotmail.com 
Hæftets digte er skrevet indenfor 
periodenjui-2018—januar 2019.— 
Illustrationer: Henrik Larsen 
Tak til Bo Gorzelak Pedersen og 
Ratoh-Østøtib-for-d re 


Peace out. 
































